Termodinamički sustav
<s>Termodinamički sustav je fizikalni sustav u kojem nastaju međusobne pretvorbe topline i drugih oblika energije, te time izazvane promjene ovisne o promjenama temperature.</s><s>Teorijski se razlikuju: 
 izolirani termodinamički sustav, u kojem zatvorena tvar nema mogućnost izmjene ni tvari ni energije s okolinom, 
 zatvoreni termodinamički sustav, u kojem je moguća samo izmjena energije s okolinom, pa s time i promjene obujma (volumena), tlaka i temperature, ali je količina tvari nepromjenljiva, te 
 otvoreni termodinamički sustav, u kojem je moguća izmjena tvari i energije s okolinom.</s>

<s>U praksi ne postoje u potpunosti prva dva tipa sustava nego se oni opisuju većim ili manjim približenjem (aproksimacijom).</s><s>Tako se stanje u parnom kotlu može opisati kao zatvoreni sustav ako je dotok topline jednak gubitcima, pa unutar kotla postoji stalna temperatura, tlak i količina vodene pare.</s><s>Zakonitostima promjena unutar termodinamičkoga sustava bavi se termodinamika.</s>

<s>Izvori</s>

<s>Termodinamika</s>

